
Naslov: Na Lisci bi radi uredili progo za gorske kolesarje
Napoved za voditelja:

V Sloveniji se še vedno premalo zavedamo, koliko neizkoriščenih priložnosti imamo na področju turizma. Ena od hitro razvijajočih in vse bolj množičnih možnosti je tudi gorsko kolesarstvo. Pri nas poti, kjer bi to lahko legalno počeli skorajda ni. Zato se tudi v sevniški občini trudijo, da začnejo z urejanjem teh gorkih kolesarskih poti. Upaoj, da jim bo tudi uspelo.
H1: Gorsko kolesarjenje v Sloveniji onemogoča nedorečena zakonodaja
H2: Za ureditev kolesarskih poti je potrebno soglasje vseh lastnikov zemljišč

H3: Na Lisci bi radi legalizirali 6 kilometrsko gorsko kolesarsko pot
T- Z Lisce GORAN ROVAN /

X- Snemalec in montažer Tomi Naglič /
X- video: Domen Malus /

V Sloveniji je le nekaj gorskih kolesarskih poti, kjer je ta dejavnost dovoljena in kolesarji ne kršijo naših predpisov. Ti so precej strogi, prav tako zakonodaja, ki bi omogočila legalizacijo teh kolesarskih poti.
T- ANŽE BIZJAK /
X- projektant iz Biroja Bizjak /

»Precej nedorečena zakonodaja, na drugi strani mamo pa to, pač to lastništvo in ta razparceliranost Slovenije na majhne parcele in pač soglasja vseh lastnikov. Na teh velikih območjih je to precejšnja težava.«
V sevniškem kolesarskem društvu so si zadali cilj, da uredijo vsaj eno pot, ki jih že zdaj uporabljajo gorski kolesarji. Zdaj pridobivajo soglasja lastnikov in pripravljajo projekt za ureditev šest kilometrske proge.
T- JERNEJ KLANJŠEK /
X- MTB sekcija Kolesarskega društva Sevnica /

»Da mamo neko ločeno pot, ki bo namenjena striktno kolesarjem in bomo lahka se vozili bom reku po svoji poti, da ne bi se srečeval s planinci in bi tako rešili problematiko srečevanja oziroma legalnih, nelegalnih poti bom reku, da mamo eno legalno pot, ki je namenjena samo in striktno kolesarjem.«
Pri nas imamo veliko območij, ki so zanimiva za gorske kolesarje, tako domače kot tuje.
T- MARKO ŠIMENC /
X- vodnik gorskih kolesarjev MTB Galaxy Kranjska Gora /

»Je pa res, da je v Sloveniji v večini večji potencial inkaming turizma, se pravi prihajajo ljudje iz tujine kolesarit v Slovenijo, ker seveda so že bli drugje in vidijo Slovenijo kot nek gorsko kolesarski potencial.«
Prva proga na Lisci bo namenjena tako začetnikom kot bolj izkušenim gorskim kolesarjem. In če bo kolesarjev dovolj, bi radi uredili še kakšno bolj zahtevno.
